**Anexa 3 la Hotărârea Consiliului Local al Municipiului Craiova nr.621/2022**

**ACORD DE PARTENERIAT**

**Art. 1. Părțile**

**1.** **UAT Municipiul Craiova,** cu sediul în Str. Târgului, nr. 26, Craiova, județul Dolj, codul fiscal[[1]](#footnote-1) 4417214, , având calitatea de **Lider de parteneriat**

**2.** **Spitalul Clinic de Boli Infectioase si Pneumoftiziologie “Victor Babes” Craiova**, cu sediul în str. Calea Bucuresti, nr. 64, Craiova, județul Dolj, codul fiscal 4417060, având calitatea de **Partener**

au convenit următoarele:

**Art. 2. Obiectul**

(1) Obiectul acestui parteneriat este de a stabili drepturile și obligațiile părților, contribuția financiară la bugetul proiectului, precum şi responsabilitatile ce le revin in implementarea activităţilor aferente proiectului: **,,Masuri de reducere a riscului de infectii nosocomiale in cadrul Spitalului Clinic de Boli Infectioase si Pneumoftiziologie Victor Babes Craiova”**, care va fi depus în cadrul Planului National de Redresare si Rezilienta, COMPONENTA: 12 – Sănătate, INVESTIȚIA: I2. Dezvoltarea infrastructurii spitalicești publice, Investiția specifică: I2.4. Echipamente și materiale destinate reducerii riscului de infecții nosocomiale*,* apel de proiecte MS-0024.

(2) Cererea de finanțare, inclusiv anexele sale, sunt parte integrantă a acestui acord.

**Art. 3. Principiile de bună practică ale parteneriatului**

(1) Toţi partenerii trebuie să contribuie la realizarea proiectului şi să îşi asume rolul lor în cadrul proiectului, aşa cum acesta este definit in cadrul prezentului Acord de Parteneriat.

(2) Partile trebuie să se consulte in mod regulat şi să se informeze asupra tuturor aspectelor privind evoluția proiectului.

(3) Toţi partenerii trebuie să implementeze activitățile cu respectarea standardelor profesionale şi de etică cele mai înalte.

(4) Partenerii sunt obligați să respecte regulile privitoare la conflictul de interese și regimul incompatibilitatilor, iar, in cazul apariţiei unui asemenea conflict, să dispună luarea măsurilor ce conduc la evitarea, respectiv stingerea lui.

**Art. 4 Roluri şi responsabilități în implementarea proiectului**

(1) Rolurile şi responsabilitatile sunt descrise in tabelul de mai jos şi corespund prevederilor din Cererea de finantare - care este documentul principal în stabilirea principalelor activități asumate de fiecare partener:

|  |  |
| --- | --- |
| **Organizatia** | **Roluri şi responsabilități** |
| Lider de proiect  **UAT Municipiul Craiova** | 1) Management de proiect, prin asigurarea in cadrul echipei de implementare a proiectului a pozitiilor de manager proiect, manager financiar, responsabil comunicare si responsabil achizitii publice;  2) organizarea procedurilor de achizitie publica in vederea atribuirii tuturor contractelor de achizitie publica de furnizare echipamente, materiale/consumabile si urmarirea derularii acestora; punerea in functiune si receptia acestora;  3) realizarea activitatilor de publicitate a proiectului;  4) finantarea cheltuielilor neeligibile care apar pe parcursul implementarii proiectului;  5)incarcarea proiectului pe platforma dedicata, www.proiecte.pnrr.gov.ro |
| Partener  **Spitalul Clinic de Boli Infectioase si Pneumoftiziologie “Victor Babes” Craiova** | 1) Managementul de proiect, prin asigurarea in cadrul echipei de implementare a proiectului a pozitiilor de asistent manager si manager tehnic;  2) intocmirea specificatiilor tehnice ale tuturor echipamentelor, materialelor/consumabilelor care vor fi achizitionate in cadrul proiectului;  3) participarea la comisiile de evaluare a ofertelor in cadrul procedurilor de achizitie publica pentru atribuirea contractelor furnizare echipamente si materiale/consumabile;  3) receptia tuturor echipamentelor, materialelor/consumabilelor care vor fi achizitionate in cadrul proiectului si punerea in functiune a acestora;  5) mentinerea tuturor echipamentelor si dotarilor in stare de functionare cel putin pana la 30 iunie 2026. |

(2) Responsabilităţi şi angajamente financiare intre parteneri

Partenerii vor asigura contributia la cheltuielile totale ale proiectului aşa cum este precizat in Cererea de finantare şi in prezentul acord.

|  |  |
| --- | --- |
| **Organizatia** | **Contributia** |
| **UAT Municipiul Craiova** în calitate de Lider de proiect (Partener 1) | *Valoarea contributiei: ................ lei (inclusiv TVA) (cheltuiala eligibila in procent de 100%)*  *Ponderea contributiei din valoarea totală a proiectului 100,00%* |
| **Spitalul Clinic de Boli Infectioase si Pneumoftiziologie “Victor Babes” Craiova** în calitate de Partener 2 | *Valoarea contributiei: 0,00 lei (inclusiv TVA)*  *Ponderea contributiei din valoarea totală a proiectului 0,00%* |

Responsabilitatile privind derularea fluxurilor financiare sunt conforme cu prevederile Ordonanței de urgență nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență cu completările și modificările ulterioare, Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanței de Urgență a Guvernului nr. 124/2021, precum și Acordului de finanțare nr. 26588/ 08.03.2022 dintre Ministerul investițiilor și Proiectelor Europene și Ministerul Sănătății privind implementarea reformelor și/sau investițiilor finanțate prin Planul național de redresare și reziliență.

Suportarea eventualelor cheltuieli neeligibile, corecții sau alte cheltuieli conexe implementării proiectului revine Municipiului Craiova.

**Art. 5. Perioada de valabilitate a acordului**

Perioada de valabilitate a Acordului începe la data semnării prezentului Acord şi încetează la data la care Contractul de Finantare aferent proiectului îşi încetează valabilitatea. Prelungirea perioadei de valabilitate a contractului de finanțare conduce automat la extinderea Perioadei de valabilitate a prezentului acord.

**Art.6. Drepturile şi obligatiile liderului de parteneriat**

**Drepturile liderului de parteneriat**

(1)Liderul de parteneriat are dreptul să solicite partenerului furnizarea oricaror informaţii şi documente legate de proiect, în scopul elaborării rapoartelor de progres, a cererilor de rambursare/plată/prefinanțare, a organizării vizitelor de monitorizare a proiectului și a oricăror altor documente /activități necesare implementării în bune condiții a activităților proiectului.

(2)Liderul de parteneriat are dreptul de a incarca proiectul in platforma dedicata, www.proiecte.pnrr.gov.ro.

**Obligațiile liderului de parteneriat**

(1) Liderul de parteneriat va semna Cererea de finantare şi Contractul de finantare.

(2) Liderul de parteneriat va consulta partenerul cu regularitate, îl va informa despre progresul in implementarea proiectului şi ii va furniza, la cerere, copii ale rapoartelor de progres şi financiare.

(3) Propunerile pentru modificări importante ale proiectului (e.g. activităţi, parteneri etc.), trebuie să fie convenite cu partenerul inaintea solicitării aprobarii de către Ministerul Sănătății, în calitate de Coordonator de reforme și investiții.

(4) Liderul parteneriatului este responsabil cu transmiterea cererilor de prefinanțare/plată/rambursare către Ministerul Sănătății, în calitate de Coordonator de reforme și investiții conform prevederilor contractului de finanţare, conform procedurii.

(5) În cazul in care partenerul nu duce la indeplinire una sau mai multe din obligatiile care ii revin (implementarea unor activităti), liderul de parteneriat va prelua in totalitate responsabilitatea de a indeplini aceste obligaţii.

(6) Liderul de parteneriat este responsabil pentru neregulile identificate în cadrul proiectului aferente cheltuielilor proprii conform notificărilor şi titlurilor de creanţă emise pe numele său de către Ministerul Sănătății, în calitate de Coordonator de reforme și investiții.

**Art. 7 Drepturile şi obligațiile Partenerului**

**Drepturile Partenerului**

(1) Partenerul are dreptul să fie consultat cu regularitate de către liderul de proiect, să fie informat despre progresul in implementare a proiectului şi să i se furnizeze, la cerere, de către liderul de proiect copii ale rapoartelor de progres şi financiare.

(2) Partenerul are dreptul să fie consultat, de către liderul de proiect, în privinta propunerilor pentru modificări importante ale proiectului (e.g. activitati, etc.), inaintea solicitarii aprobarii de către Ministerul Sănătății, în calitate de Coordonator de reforme și investiții.

**Obligatiile Partenerului**

(1) Partenerul este obligat să furnizeze orice informații de natură tehnică sau financiară legate de proiect, solicitate de către Ministerul Sănătății, în calitate de Coordonator de reforme și investiții, Autoritatea de Certificare, Autoritatea de Audit, Comisia Europeană sau orice alt organism abilitat să verifice sau să realizeze auditul asupra modului de implementare a proiectelor cofinantate din fonduri europene aferente PNRR.

(2) Partenerul este obligat să furnizeze liderului de proiect orice informații sau documente privind implementarea proiectului.

**Art. 8 Achiziții publice**

(1)Achizitiile in cadrul proiectului vor fi făcute de către Liderul de parteneriat, cu respectarea conditiilor din contractul de finanţare şi a instrucțiunilor emise de Ministerul Sănătății, în calitate de Coordonator de reforme și investiții şi/sau alte organisme abilitate.

**Art. 9 Proprietatea**

(1) Părţile au obligaţia să menţină proprietatea proiectului şi natura activităţii pentru care s-a acordat finanţare, pana cel putin la data de 30 iunie 2026 sau pe durata perioadei de garanție dacă aceasta excedă datei de 30 iunie 2026.

(2) Părţile au obligatia de a asigura functionarea tuturor bunurilor, echipamentelor achizitionate din finantarea nerambursabilă, la locul de desfasurare a proiectului şi exclusiv in scopul pentru care au fost achizitionate.

(3) Partile au obligatia să nu instrăineze, inchirieze, gajeze bunurile achizitionate ca urmare a obținerii finanțării prin Planul National de Redresare si Rezilienta, COMPONENTA: 12 – Sănătate, INVESTIȚIA: I2. Dezvoltarea infrastructurii spitalicești publice, Investiția specifică: I2.4. Echipamente și materiale destinate reducerii riscului de infecții nosocomiale, pana cel putin la data de 30 iunie 2026 sau pe durata perioadei de garanție dacă aceasta excedă datei de 30 iunie 2026.

**Art. 10 Confidentialitate**

(1) Părtile semnatare ale prezentului acord convin să păstreze in strictă confidentialitate informatiile primite in cadrul şi pe parcursul implementării proiectului şi sunt de acord să prevină orice utilizare sau divulgare neautorizată a unor astfel de informații. Părtile inteleg să utilizeze informațiile confidențiale doar in scopul de a-și îndeplini obligatiile din prezentul Acord de Parteneriat.

**Art. 11 Legea aplicabilă**

(1) Prezentului Acord i se va aplica şi va fi interpretat in conformitate cu legea română.

(2) Pe durata prezentului Acord, părțile vor avea dreptul sa convină in scris asupra modificării anumitor clauze, prin act aditional, oricând interesele lor cer acest lucru sau când aceste circumstante au loc şi nu au putut fi prevăzute in momentul in care s-a încheiat prezentul Acord de Parteneriat.

**Art. 12 Dispoziţii finale**

(1) Toate posibilele dispute rezultate din prezentul acord sau în legătură cu el, pe care părțile nu le pot solutiona pe cale amiabila, vor fi soluționate de instantele competente.

Intocmit in 2 exemplare, in limba română, câte unul pentru fiecare parte.

Semnături

|  |  |  |  |
| --- | --- | --- | --- |
| Lider de parteneriat  **UAT Municipiul Craiova** | **PRIMAR**  **LIA-OLGUȚA VASILESCU** | *Semnătura* | *Data și locul semnării* |
| Partener  **Spitalul Clinic de Boli Infectioase si Pneumoftiziologie “Victor Babes” Craiova** | **MANAGER**  **ADINA ANDREEA TURCU** | *Semnătura* | *Data și locul semnării* |

**PREŞEDINTE DE ŞEDINŢĂ,**

**Lucian Costin DINDIRICĂ**

1. Codul fiscal sau codul TVA, după caz [↑](#footnote-ref-1)